RaptorDB - the Key Value Store - CodeProject 10.47 Million members (66,326 online) CodeProject::Workspaces
Last Visit: 31-Dec-99 18:00 Last Update: 16-Mar-14 23:41Refresh1 Eskom versterk met die aanstelling van ’n hoofbedryfsbeampte - Solidariteit WêreldSolidariteit Wêreld
Tuis › Soldeer › Eskom versterk met die aanstelling van ’n hoofbedryfsbeampte
Eskom versterk met die aanstelling van ’n hoofbedryfsbeampte
Donderdag | 12 Julie | 2018
Volgens EngineeringNews.com het die direksie van die staatsbeheerde kragnutsmaatskappy Eskom Jan Oberholzer as hoofbedryfsbeampte aangestel.
Die direksie, wat in Januarie aangestel is, het ’n mandaat ontvang om die onmiddellike uitdagings waarvoor Eskom te staan kom, op te los en die nodige besluite te neem. ’n Kernaspek van hierdie mandaat was om stabiliteit in die uitvoerende leierskapstrukture van Eskom te herstel deur onder meer die aanstelling van ’n permanente uitvoerende hoof en finansiële hoof te prioritiseer.
In die proses om geskikte kandidate te identifiseer het die direksie ook na die geskiktheid van die huidige funksionele struktuur gekyk teen die agtergrond van die ontsaglike bedryfs- en finansiële uitdagings wat Eskom in die gesig staar.
Die direksie het tot die gevolgtrekking gekom dat die grootte, funksionele diversiteit en kompleksiteit van Eskom ’n uitvoerende bestuurspan van drie persone regverdig, bestaande uit ’n uitvoerende hoof, ’n finansiële hoof en ’n bedryfshoof.
Oberholzer het 38 jaar werkervaring, waarvan 24 by Eskom was, waar hy verskeie posisies beklee het, insluitende dié van bedryfshoof van die distribusieafdeling.
Hy het onlangs leiding gegee met die verbetering van ’n aantal hidrokragaanlegte in Zambië.
“Jan bring ’n rykdom van bedryfservaring in die energiesektor, asook waardevolle institusionele geheue, wat hom goed te pas sal kom om ons bedrywighede suksesvol te hervorm met die oog op volhoubare sukses,” sê Eskom se uitvoerende hoof, Phakamani Hadebe.
Intussen sê die direksie hy is daartoe verbind om in die komende weke die geskikste kandidaat vir die pos van finansiële hoof te kry, en ook om ’n gedetailleerde en deeglike hersiening van Eskom se struktuur te onderneem.